Hans Henrik Holm
Hans Henrik Holm var en dansk kirurg, der efter lægeeksamen i 1958 blev overlæge i 1972, 1976-2000 på Herlev Amtssygehus ved afdelingen for kirurgiske urinvejssygdomme og ultralydafdelingen.
Hans Henrik Holm indtog både nationalt og internationalt fra midten af 1960'erne en førende rolle ved indførelsen af ultralydundersøgelse og publicerede talrige artikler og bøger om emnet. Han var fra 1991 professor ved Københavns Universitet i klinisk ultralyddiagnostik og ultralydvejledt behandling.
Han modtog Novo Prisen i 1986.